### Beslutninger

Tilbagesendes Magistratsafdelingen for Kultur og Borgerservice med bemærkning, at byrådet i sit møde den 6. november 2024 har vedtaget Magistratens foranstående indstilling af 29. oktober 2024.

###

.

### Resume

Byen Nye i det nordlige [adresse] er i vækst. I 2026 forventes den nye Ravnbakkeskolen at blive taget i brug. I forbindelse med skolen er der planlagt et udendørs idrætsanlæg med 3 græsboldbaner og en kunstgræsbane samt et omkringliggende grønt, rekreativt område med stisystemer. Denne indstilling omhandler anlægsbevilling til idrætsanlægget med tre græsboldbaner og det grønne rekreative område med stisystemer.

### Beslutningspunkter

Det indstilles:

At 1) der frigives anlægsbevilling på 12,5 mio. kr. til etablering af idrætsanlæg i Nye. Finansieringen af det tilhørende rådighedsbeløb og periodiseringen fremgår neden for.

At 2) Rådighedsbeløbet på de 12,5 mio. kr. finansieres dels ved 6,0 mio. kr. fra de 11-årige investeringsmidler til idræts- og fritidsfaciliteter afsat på anlægsreserven i 2027, 1,0 mio. kr. fra drift af idrætsanlægget for [adresse] samt 5,5 mio. kr. fra tidligere reserverede afsat rådighedsbeløb til projektet.

At 3) de nye 7,0 mio. kr. budgetlægges med fordelingen 5,1 mio. kr. i 2025 og 1,9 mio. kr. i 2026. De tidligere afsatte 5,5 mio. kr. er budgetlagt til 2025.

### Borgmesterens Afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb

Udvalg: Magistraten

Dato: 29-10-2024

Tina Vestergaard: 9

Fremsendes til [adresse] med bemærkning, at Magistraten i mødet den 29. oktober 2024 anbefaler, at byrådet tiltræder Magistratsafdelingen for Kultur og Borgerservices indstilling af 2. oktober 2024.

Kåre Kjeldsen deltog ikke i sagens behandling